《白牡丹》
宋代·张明中

看诗醉眼便醒苏，索句吟花一字无。
虢国夫人呈素面，滕家仙子削琼肤。
姚黄于后贪妖冶，魏紫逢君用夹扶。
试问此花清白不，不闻吁咈只闻都。

作者简介：张明中，号敬斋，生平不详。《谢惠诗》有“语带诚斋句妙香”句，当为杨万里以后人，姑据《诗渊》次于刘克庄后。有《言志集》（《诗渊》），已佚。　张明中诗，据《永乐大典》、《诗渊》所录，编为一卷。